laion/Wikipedia-Exotic huggingface dataset:
সিমাস ম্যালন

সিমাস ফ্রেডেরিক ম্যালন (/ˈʃeɪməs ˈmælən/; ১৭ আগস্ট ১৯৩৬ – ২৪ জানুয়ারি ২০২০) একজন উত্তর আইরিশ রাজনীতিবিদ যিনি ১৯৯৯ থেকে ২০০১ সাল পর্যন্ত উত্তর আয়ারল্যান্ডের ডেপুটি ফার্স্ট মিনিস্টার এবং ১৯৭৯ থেকে ২০০১ পর্যন্ত সোশ্যাল ডেমোক্র্যাটিক অ্যান্ড লেবার পার্টির ডেপুটি লিডার হিসাবে দায়িত্ব পালন করেছিলেন। সিমাস ম্যালন মার্কেথিলের প্রোটেস্ট্যান্ট সংখ্যাগরিষ্ঠ গ্রামে জন্মগ্রহণ করেছিলেন এবং নিউরির সেন্ট অ্যাবি ক্রিশ্চান ব্রাদার্স গ্রামার স্কুলে ও আরমাগের সেন্ট প্যাট্রিক্স গ্রামার স্কুলে পড়াশোনা করেছিলেন। ক্যারিয়ার হিসাবে তিনি (তাঁর বাবার মতো) শিক্ষকতাকে বেছে নিয়েছিলেন এবং মার্কেথিলের সেন্ট জেমস প্রাথমিক বিদ্যালয়ের প্রধান শিক্ষক হিসেবে নিযুক্ত হন। ম্যালন আরমাগের হয়ে গ্যালিশ ফুটবল খেলে গ্যালিশিয়াল অ্যাথলেটিক অ্যাসোসিয়েশনের (জিএএ) সাথেও জড়িত ছিলেন। তিনি ১৯৫০ এর দশকে মিডলটাউনের হয়ে প্রথমে ক্লাব ফুটবল খেলেন তারপরে কেডি ডোয়ার্স, কুইন্স ইউনিভার্সিটি এবং ক্রসমেগলেন রেঞ্জার্সের সাথে। তিনি অপেশাদার নাটকের সাথেও জড়িত ছিলেন এবং একটি নাটক লিখেছিলেন যা অল-আয়ারল্যান্ড অপেশাদার নাট্য পুরস্কার অর্জন করে। ম্যালনের স্ত্রী গের্ট্রুড (Née Cush) ২০১৬ সালের অক্টোবরে মারা যান। তাদের কন্যা অর্লা বিবাহিত হওয়ায় ম্যালন অবসর গ্রহণের পরে মার্কেথিলে একাই থাকতেন। ম্যালন ৮৩ বছর বয়সে ২৪ জানুয়ারি ২০২০ তারিখে মার্কেথিলে নিজ বাড়িতে মারা যান। মৃত্যুর আগে তিনি ক্যান্সারে আক্রান্ত হয়েছিলেন। "Key players"। The Daily Telegraph। ২৫ অক্টোবর ২০০১। সংগ্রহের তারিখ ২৫ মার্চ ২০১০।  "Seamus Mallon"। Oral History। ৩ ফেব্রুয়ারি ২০১১। ২ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০২০।  "Gerry Moriarty, The Two Big Beasts of the SDLP"। irishtimes.com।  "Hundreds of mourners at funeral of Seamus Mallon's wife Gertrude"। newsletter.co.uk।  "Seamus Mallon has hope for party he gave his life to"। The Irish Times।  "Former NI deputy first minister Seamus Mallon dies aged 83"। RTÉ। ২৪ জানুয়ারি ২০২০। সংগ্রহের তারিখ ২৪ জানুয়ারি ২০২০।  O'Loughlin, Ed (২৭ জানুয়ারি ২০২০)। "Seamus Mallon, Advocate for Peace in Northern Ireland, Dies at 83"। The New York Times। সংগ্রহের তারিখ ২৭ জানুয়ারি ২০২০।
বেয়ারফুটিন

"বেয়ারফুটিন'" হলো ১৯৬৫ সালে রবার্ট পার্কারের রচিত ও পরিবেশিত একটি গান। "বেয়ারফুটিন" ১৯৬৫ সালে ওয়ার্ডেল কুইজার্গু দ্বারা ব্যবস্থাপনা ও প্রযোজনা করা হয়েছিল। পার্কারের রেকর্ড প্রতিষ্ঠান নোলা রেকর্ডস দাবি করেছিলো যে বেয়ারফুটিনের রেকর্ডটি এক মিলিয়ন কপি বিক্রি হয়েছিল। গানটি মার্কিন হট রিদম অ্যান্ড ব্লুজ সিঙ্গলস চার্টে ২য় স্থানে পৌঁছেছিলো এবং বিলবোর্ড হট ১০০ তে ৭ম স্থান অধিকার করে। এটি ১৯৬৬ সালের জুনে নগদ বাক্স শীর্ষ ১০০-তে ১১ নম্বরে পৌঁছেছিলো। মার্কিন যুক্তরাষ্ট্রের বাইরে ট্র্যাকটি ১৯৬৬ সালের জুনে কানাডায় ৭ নম্বরে এবং সেপ্টেম্বর ১৯৬৬ সালে ইউকে সিঙ্গেল চার্টে ২৪তম স্থানে পৌঁছেছিল। মার্সেল, জোসেফ (১৯৭৮)। The Book of Golden Discs (২য় সংস্করণ)। লন্ডন: Barrie & Jenkins। পৃষ্ঠা 210। আইএসবিএন 0-214-20512-6।  |ইউআরএল-সংগ্রহ=নিবন্ধন অবৈধ (সাহায্য) Whitburn, Joel (২০০৪)। Top R&B/Hip-Hop Singles: 1942-2004। Record Research। পৃষ্ঠা 449।  "CASH BOX Top 100 Singles: Week ending JUNE 11, 1966"। www.cashboxmagazine.com। ২২ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৮।  "RPM Top 100 Singles - June 27, 1966" (পিডিএফ)।  "Official [U.K.] Singles Chart Top 50: 1st-7th September 1966"। Official UK Charts Company। সংগ্রহের তারিখ ২১ সেপ্টেম্বর ২০১৮।  Roberts, David (২০০৬)। British Hit Singles & Albums (19th সংস্করণ)। London: Guinness World Records Limited। পৃষ্ঠা 417। আইএসবিএন 1-904994-10-5।
থাই মরিচ

থাই মরিচ হলো মরিচের একটি প্রজাতি যা ইথিওপিয়া এবং দক্ষিণ-পূর্ব এশিয়াতে অধিক পরিমাণে পাওয়া যায়। এটি থাই, মালয়েশিয়ান, সিঙ্গাপুরান, লাও, খমের, ইন্দোনেশিয়ান, কেরালা এবং ভিয়েতনামী খাবারে ব্যাপকভাবে ব্যবহৃত হয়। থাই মরিচ গাছ একটি বহুবর্ষজীবী উদ্ভিদ। মরিচগুলো সাধারণত উপর থেকে নিচে ক্রমশ সরু আকারের হয়। ফলগুলো খুবই ছোট এবং একটি মঞ্জরিতে ২-৩ টি মরিচ হয়। আকারে ছোট হলোও এটি তীব্র ঝালযুক্ত মরিচ। বিশ্বজুড়ে পাওয়া এমন সব মরিচেরই উৎপত্তি মেক্সিকো, মধ্য আমেরিকা এবং দক্ষিণ আমেরিকাতে। এগুলো স্পেনীয় ও পর্তুগিজ উপনিবেশবাদী, মিশনারি ও ব্যবসায়ীদের দ্বারা আরও অনেক সাধারণ ফসল যেমন ভুট্টা, টমেটো এবং আনারসের মতো বিশ্বজুড়ে ছড়িয়ে পড়েছিলো। এটাকে এখন কলম্বিয়ান এক্সচেঞ্জ বলা হয়। বর্তমানে দক্ষিণ-পূর্ব এশিয়ায় পাওয়া মরিচের জাতগুলো ১৬শ বা ১৭শ শতাব্দীতে সেখানে আনা হয়েছিল। DeWitt, D.; Bosland, P.W. (২০০৯)। The Complete Chile Pepper Book: A Gardener's Guide to Choosing, Growing, Preserving, and Cooking। Timber Press। আইএসবিএন 978-0-88192-920-1।  "The world's 10 hottest chillies"। Australia Geographic। ২০১১-০৯-১৩।  Andrews, Jean (১৯৯৫)। "Historical Background"। Peppers: the Domesticated Capsicums। Austin, Texas, USA: University of Texas Press। পৃষ্ঠা 1–10।  "How the chili spread from its South American home and spiced up world cuisine – TIME's Summer Journey – TIME"। TIME.com। ১৪ জুন ২০০৭।  Joe Cummings (২০০০)। Thailand। Lonely Planet। পৃষ্ঠা 79–। আইএসবিএন 978-1-86450-026-4।
রথীন দত্ত

রথীন দত্ত (১৯৩১ – ২৭ জানুয়ারি ২০২০) ভারতের ত্রিপুরার একজন চিকিৎসক ছিলেন। তাকে ১৯৯২ সালে পদ্মশ্রী ও ২০১২ সালে মুক্তিযুদ্ধ মৈত্রী সম্মাননা প্রদান করা হয়েছিল। রথীন দত্ত ১৯৩১ সালে আসামের মঙ্গলদৈয়ে জন্মগ্রহণ করেছিলেন। তিনি শিলংয়ের বিদ্যালয়ে পড়াশোনা করেছিলেন। পরবর্তীতে, তিনি ডিব্রুগড়ের আসাম মেডিকেল কলেজ থেকে স্নাতক হন। তিনি বিধান চন্দ্র রায়ের অধীনে ইন্টার্নি করেছিলেন। পরবর্তীতে তিনি এফআরসিএসের জন্য লন্ডন গমন করেন। দেশে ফিরে আসার পর ষাটের দশকের শেষভাগে তিনি ত্রিপুরায় কর্মজীবন শুরু করেন। বাংলাদেশের স্বাধীনতা যুদ্ধ চলাকালে তিনি বাংলাদেশের মুক্তিযোদ্ধা ও ভারতীয় সৈন্যদের চিকিৎসা পরিষেবা প্রদান করেছেন। তিনি ১৯৭১ সালে বহু মানুষের জীবন বাঁচিয়েছিলেন। তিনি ১৯৯২ সালে ত্রিপুরা সরকারের স্বাস্থ্য অধিকর্তা এবং স্বাস্থ্য দপ্তরের বিশেষ সচিবের দায়িত্ব থেকে অবসর নেন। চিকিৎসাক্ষেত্রে অবদানের জন্য ১৯৯২ সালে রথীন দত্তকে পদ্মশ্রী প্রদান করা হয়েছিল। তিনি ত্রিপুরার দ্বিতীয় ব্যক্তি হিসেবে পদ্মশ্রী লাভ করেছিলেন। ২০১২ সালে বাংলাদেশের স্বাধীনতা যুদ্ধে অবদানের জন্য তাকে মুক্তিযুদ্ধ মৈত্রী সম্মাননা প্রদান করা হয়েছিল। রথীন দত্ত ২০২০ সালের ২৭ জানুয়ারি কলকাতায় নিজ বাসভবনে প্রয়াত হন। "Rathin Datta, who saved lives in Bangladesh Liberation War, dies"। India TV। ২৭ জানুয়ারি ২০২০। সংগ্রহের তারিখ ২৮ জানুয়ারি ২০২০।  "Tripura doctor honoured in India, Bangladesh for his role in 1971 war, dies"। Hindustan Times। ২৮ জানুয়ারি ২০২০। সংগ্রহের তারিখ ২৮ জানুয়ারি ২০২০।  "Padma Shri Dr Rathin Datta, known for his service during 1971 Indo-Pak War, passes away"। The Indian Express। ২৭ জানুয়ারি ২০২০। সংগ্রহের তারিখ ২৮ জানুয়ারি ২০২০।  "Doctor Rathin Datta who saved many lives in Bangladesh liberation war, dead"। The Sentinel। ২৮ জানুয়ারি ২০২০। সংগ্রহের তারিখ ২৮ জানুয়ারি ২০২০।  "Padma Awards Directory (1954–2014)" (পিডিএফ)। Ministry of Home Affairs (India)। ২১ মে ২০১৪। ১৫ নভেম্বর ২০১৬ তারিখে মূল (PDF) থেকে আর্কাইভ করা। সংগ্রহের তারিখ ২২ মার্চ ২০১৬।  "Tripura's legendary surgeon Dr Rathin Datta passes away"। NE Now। ২৮ জানুয়ারি ২০২০। সংগ্রহের তারিখ ২৮ জানুয়ারি ২০২০।  "যা লেখা আছে সম্মাননাপত্রে"। কালের কণ্ঠ। ২৮ মার্চ ২০১২। সংগ্রহের তারিখ ২৮ জানুয়ারি ২০২০।  "'মুক্তিযুদ্ধের বন্ধু' প্রয়াত"। আনন্দবাজার পত্রিকা। ২৮ জানুয়ারি ২০২০। সংগ্রহের তারিখ ২৮ জানুয়ারি ২০২০।
বটক্রুষ্ণ সাহু

বটক্রুষ্ণ সাহু ভারতের ওড়িশার একজন কৃষক। পশুপালনে অবদানের জন্য ২০২০ সালে তাকে পদ্মশ্রী প্রদান করা হয়েছিল। বালেশ্বর জেলার সারকানা গ্রামের কৃষক বটক্রুষ্ণ সাহু ১৯৮৬ সালে মৎস্যপালন শুরু করেন। তিনি স্থানীয় প্রজনন পদ্ধতিতে বহু কৃষককে পোনা উৎপাদন বিষয়ক প্রশিক্ষণ প্রদান করেছেন। এসব কাজের জন্য তিনি সরকারের নিকট থেকে কোনো আর্থিক সহায়তা পান নি। তিনি ওড়িশা কিছু কলেজ শিক্ষার্থীদেরও দিয়েছেন প্রশিক্ষণ। বটক্রুষ্ণ সাহু ২০২০ সালে পশুপালনে অবদানের জন্য পদ্মশ্রী লাভ করেন। "From Arun Jaitley to Karan Johar: Here's full list of Padma Vibhushan, Padma Bhushan, Padma Shri awardees 2020"। Deccan Herald। ২৫ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Padma Awards announced; posthumous honour for Arun Jaitley, Sushma Swaraj"। The Times of India। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Full list of 2020 Padma awardees"। The Hindu। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "'Thought It Was A Spam', Batakrushna Sahoo On His Padma Shri Call"। Odisha Television। ২৬ জানুয়ারি ২০২০। ২৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২০।
জাভেদ আহমেদ তাক

জাভেদ আহমেদ তাক ভারতের একজন বিশেষ চাহিদা সম্পন্ন সমাজকর্মী। সমাজসেবায় অবদানের জন্য তিনি ২০২০ সালে পদ্মশ্রী লাভ করেন। জাভেদ আহমেদ তাক বিশেষ চাহিদাসম্পন্ন শিশুদের নিয়ে দুই দশকেরও অধিক সময় ধরে কাজ করছেন। তিনি অনন্তনাগ ও পুলওয়ামা জেলার ৪০ গ্রামের শতাধিক শিশুকে বিনামূল্যে শিক্ষা ও বিভিন্ন প্রয়োজনীয় জিনিস প্রদান করেছেন এবং তাদের অনুপ্রেরণা জুগিয়েছেন। তিনি বিশেষ চাহিদা সম্পন্ন ব্যক্তিদের জন্য জাইবা আপা বিদ্যালয় ও মানবকল্যাণ সংঘ প্রতিষ্ঠা করেছেন। জাভেদ আহমেদ তাক ২০২০ সালে সমাজসেবায় অবদানের জন্য পদ্মশ্রী লাভ করেন। "From Arun Jaitley to Karan Johar: Here's full list of Padma Vibhushan, Padma Bhushan, Padma Shri awardees 2020"। Deccan Herald। ২৫ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Padma Awards announced; posthumous honour for Arun Jaitley, Sushma Swaraj"। The Times of India। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Full list of 2020 Padma awardees"। The Hindu। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Muslim bhajan singer, 'Langar Baba', Sundarban doctor among Padma award winners"। The Times of India। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।  "Republic Day 2020: Meet The Unsung Heroes Who Have Been Conferred With Padma Awards"। Outlook। ২৬ জানুয়ারি ২০২০। সংগ্রহের তারিখ ২৭ জানুয়ারি ২০২০।  "Govt announces Padma Shri Awards 2020: Here is all you need to know about the 21 awardees"। Republic TV। ২৬ জানুয়ারি ২০২০। ২৫ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০২০।
রেচল কারসন

রেচল লুইজ কারসন (ইংরেজি: Rachel Louise Carson) (২৭শে মে, ১৯০৭ - ১৪ই এপ্রিল, ১৯৬৪) ছিলেন একজন মার্কিন সামুদ্রিক জীববিজ্ঞানী এবং নিসর্গ লেখক, যার লেখার মাধ্যমে পৃথিবীর পরিবেশ আন্দোলন বেগবান হয়েছে। কারসন ইউ এস ব্যুরো অব ফিশারিজে জীববিজ্ঞানী হিসেবে কর্মজীবন শুরু করেন। ১৯৫০ থেকে তিনি পুরোপুরি ভাবে প্রকৃতি সংক্রান্ত লেখালেখিতে মনোনিবেশ করেন। ১৯৫০ এর দশকের শেষ রাসায়নিক কীটনাশকসমূহের পরিবেশ-ধ্বংসকারী প্রভাব সম্পর্কে মনোযোগী হন যার ফলাফল ছিল তার বিখ্যাত বই সাইলেন্ট স্প্রিং (নীরব বসন্ত)-এর প্রকাশ, যা আমেরিকায় পরিবেশ রক্ষা বিষয়ে গণসচেতনতা সৃষ্টি করে। সাইলেন্ট স্প্রিং আমেরিকার জাতীয় কীটনাশক নীতির পরিবর্তনে গুরুত্বপূর্ণ প্রভাব ফেলে - এ বইটি প্রকাশিত হবার পর আমেরিকার সর্বত্র ডি.ডি.টি ও অন্যান্য কীটনাশকের ব্যবহার নিষিদ্ধ হয়। এই বইটি তৃণমূল পর্যায়ে পরিবেশ আন্দোলন উদ্দীপ্ত করে এবং পরিবেশ সংরক্ষণ এজেন্সির সূত্রপাত ঘটায়। কারসন মার্কিন যুক্তরাষ্ট্রের প্রেসিডেন্ট জিমি কার্টার কর্তৃক মরণোত্তর প্রেসিডেনশিয়াল মেডেল অব অনারে ভূষিত হন। উইকিউক্তিতে রেচল কারসন সম্পর্কিত উক্তির সংকলন রয়েছে। উইকিমিডিয়া কমন্সে রেচল কারসন সংক্রান্ত মিডিয়া রয়েছে। Rachel Carson papers - Yale University Library finding aid for Carson's papers New York Times obituary RachelCarson.org—website by Carson biographer Linda Lear Time magazine's "100 most important people" article on Carson ওয়েব্যাক মেশিনে আর্কাইভকৃত ১২ মে ২০০৯ তারিখে Revisiting Rachel Carson—Bill Moyer's Journal, PBS.org, 9-21-2007 "A Sense of Wonder" - two-act play about Carson, written and performed by Kaiulani Lee, based on posthumous work of the same name YouTube Clip of Bill Moyers television on Lee's one woman show Rachel Was Wrong ওয়েব্যাক মেশিনে আর্কাইভকৃত ৩১ ডিসেম্বর ২০১০ তারিখে - an anti-Carson website by the Competitive Enterprise Institute Silent Spring at 40: Rachel Carson's classic is not aging well Reason Online, June 2002 The Rachel Carson Greenway Trail in Montgomery County, Maryland Carson-related organizations The Rachel Carson Council The Rachel Carson Homestead Silent Spring Institute Rachel Carson Trails Conservancy Rachel Carson Institute
শহিদুজ্জামান

মোঃ শহিদুজ্জামান একজন বাংলাদেশি সরকারি কর্মকর্তা যিনি ১ আগস্ট ২০১৯ সাল থেকে গণপ্রজাতন্ত্রী বাংলাদেশ সরকারের স্বরাষ্ট্র মন্ত্রণালয়ের সিনিয়র সচিব (সুরক্ষা সেবা) হিসেবে দায়িত্ব পালন করছেন। শহিদুজ্জামান জন্মগ্রহণ করেন ৪ এপ্রিল ১৯৬২ সালে কুষ্টিয়ায়। তার পিতার নাম মো: শওকত আলী ও মাতা রিজিয়া খাতুন। তিনি ১৯৮৫ সালে বাংলাদেশ কৃষি বিশ্ববিদ্যালয় থেকে স্নাতক ও এশিয়ান ইউনিভার্সিটি থেকে ২০০৫ সালে এমএসএস ডিগ্রী অর্জন করেন। শহিদুজ্জামান বাংলাদেশ সিভিল সার্ভিস (প্রশাসন) ক্যাডারের সপ্তম ব্যাচের (১৯৮৫) কর্মকর্তা। তিনি ১৪ ফেব্রুয়ারি ২০১৯ সালে স্বরাষ্ট্র মন্ত্রণালয়ের সুরক্ষা সেবা বিভাগে ভারপ্রাপ্ত সচিবের দায়িত্ব গ্রহণ করে ১ আগস্ট ২০১৯ সালে সচিব পদে পদোন্নতি পেয়ে একই তারিখে স্বরাষ্ট্র মন্ত্রণালয়ের সুরক্ষা সেবা বিভাগের সচিব হিসেবে দায়িত্ব গ্রহণ করে আসছেন। "মোঃ শহিদুজ্জামান, সিনিয়র সচিব, সুরক্ষা সেবা বিভাগ, স্বরাষ্ট্র মন্ত্রণালয়"। বাংলাদেশ জাতীয় তথ্য বাতায়ন। ১১ আগস্ট ২০১৯। ২৮ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০২০।  "সুরক্ষা সেবা বিভাগের ভারপ্রাপ্ত সচিব হলেন শহিদুজ্জামান"। Jugantor। সংগ্রহের তারিখ ২০২০-০১-২৮।  "বাংলাদেশ কনস্যুলেট পরিদর্শন করলেন শহিদুজ্জামান"। প্রথম আলো। সংগ্রহের তারিখ ২০২০-০১-২৮।
যুব উন্নয়ন অধিদপ্তর

যুব উন্নয়ন অধিদপ্তর যুব জনসংখ্যার বিকাশের জন্য দায়ী বাংলাদেশের সরকারী বিভাগ। এটা বাংলাদেশের ঢাকার মতিঝিলে অবস্থিত। বর্তমান মহাপরিচালক ড. গাজী মো. সাইফুজ্জামান। বাংলাদেশের শিক্ষিত কর্মপ্রত্যাশী বেকার যুব পুরুষ ও যুব নারীদের বিভিন্ন বিষয়ে প্রশিক্ষণ প্রদানের পর তাদেরকে যুব ঝণ প্রদানের মাধ্যমে আত্মকর্মী হিসেবে গড়ে তোলে গণপ্রজাতন্ত্রী বাংলাদেশ সরকারের এই প্রতিষ্ঠানটি। মূলত ১৮ থেকে ৩৫ বছর বয়স্ক বাংলাদেশের শিক্ষিত যুব সমাজকে নিয়ে কাজ করে সরকারের এই সংস্থাটি। বাংলাদেশের ৬৪টি জেলায় রয়েছে যুব প্রশিক্ষণ কেন্দ্র। তাছাড়া সিলেট, বগুড়া ও যশোরে রয়েছে আঞ্চলিক যুব প্রশিক্ষণ কেন্দ্র। এই যুব প্রশিক্ষণ কেন্দ্রগুলোতে সর্বনিম্ন ০১ মাস থেকে সর্বোচ্চ ০৬ মাস মেয়াদি বিভিন্ন বিষয়ে প্রশিক্ষণ প্রদান করে থাকে। তাছাড়া বাংলাদেশের সকল উপজেলাতে উপজেলা যুব উন্নয়ন কর্মকর্তার কার্যালয় রয়েছে। সেখানে এক সপ্তাহব্যাপী বিভিন্ন বিষয়ের উপর ভ্রাম্যমাণ প্রশিক্ষণ প্রদান করা হয়। প্রশিক্ষণ শেষে প্রশিক্ষণার্থীদের যাতায়াত ভাতা ও প্রশিক্ষণ সংশ্লিষ্ট একটি সনদ প্রদান করা হয়। প্রশিক্ষণ শেষে প্রকল্প বাস্তবায়নের জন্য সর্বনিম্ন ৪০,০০০ ও সর্বোচ্চ ২,০০,০০০ টাকা অতি অল্প পরিমাণ সার্ভিস চার্জে যুব ঝণ প্রদান করা হয়। যুব উন্নয়ন অধিদপ্তর বাংলাদেশ সরকার কর্তৃক ১৯৭৮ সালে যুব উন্নয়ন মন্ত্রণালয়ের অধীনে প্রতিষ্ঠিত হয়েছিল (যা পরবর্তীকালে যুব ও ক্রীড়া মন্ত্রণালয় নামকরণ করা হয়েছিল)। ২০১৫ সালের এপ্রিলে যুব উন্নয়ন অধিদফতরের একটি খসড়া প্রতিক্রিয়া জানাতে জাতীয় যুব নীতি প্রকাশ করে। বিভাগটি বাংলাদেশ জুড়ে যুবকদের প্রশিক্ষণ কার্যক্রম সরবরাহ করে আসছে। যুব ও ক্রীড়া মন্ত্রণালয় "Department of Youth Development" (ইংরেজি ভাষায়)। dyd.gov.bd। সংগ্রহের তারিখ ১১ মার্চ ২০১৮।  "Stay away from militancy, drug abuse, PM to youths"। The Daily Star (ইংরেজি ভাষায়)। ১ নভেম্বর ২০১৬। সংগ্রহের তারিখ ১১ মার্চ ২০১৮।  "'Self-employment of youths a must for poverty cut'"। The Daily Star (ইংরেজি ভাষায়)। ২ নভেম্বর ২০০৭। সংগ্রহের তারিখ ১১ মার্চ ২০১৮।  "Department of Youth Development" (ইংরেজি ভাষায়)। dyd.gov.bd। সংগ্রহের তারিখ ১১ মার্চ ২০১৮।  "An analysis of the draft"। The Daily Star (ইংরেজি ভাষায়)। ১৮ আগস্ট ২০১৬। সংগ্রহের তারিখ ১১ মার্চ ২০১৮।  "DYD training courses have no link with private bodies"। The Daily Star (ইংরেজি ভাষায়)। ৭ ফেব্রুয়ারি ২০০৮। সংগ্রহের তারিখ ১১ মার্চ ২০১৮।  যুব উন্নয়ন অধিদপ্তর -গণপ্রজাতন্ত্রী বাংলাদেশ সরকার
তথ্য গোপনীয়তা দিবস

তথ্য গোপনীয়তা দিবস (ইউরোপে তথ্য সুরক্ষা দিবস হিসাবে পরিচিত) একটি আন্তর্জাতিক দিবস যা প্রতি বছর ২৮ শে জানুয়ারি পালন করা হয়। উপাত্তের গোপনীয়তা সম্পর্কে সচেতনতা বৃদ্ধি এবং কার্যকরী উপায়ে এটি নিশ্চিত করার উদ্দেশ্যে দিবসটি মার্কিন যুক্তরাষ্ট্র, কানাডা, ইসরায়েল এবং ইউরোপীয় দেশে পালন করা হয়। তথ্য গোপনীয়তা দিবসের শিক্ষামূলক উদ্যোগটি মূলত ব্যবসায়ের পাশাপাশি ব্যবহারকারীদের অনলাইনে তাদের ব্যক্তিগত তথ্যের গোপনীয়তা রক্ষার গুরুত্ব সম্পর্কে সচেতনতা বাড়ানোর দিকে দৃষ্টি নিবদ্ধ করে। পরিবার, গ্রাহক এবং ব্যবসায় গত চার বছরে শিক্ষাগত মনোযোগ বেড়েছে। এই শিক্ষামূলক উদ্যোগের পাশাপাশি তথ্য গোপনীয়তা দিবস এমন কর্মকান্ডকে উত্সাহ দেয় যা প্রযুক্তি সরঞ্জামগুলির বিকাশকে উদ্দীপিত করে যা ব্যক্তিগতভাবে সনাক্তযোগ্য তথ্যগুলির উপর স্বতন্ত্র নিয়ন্ত্রণকে প্রচার করে; গোপনীয়তা আইন এবং বিধিমালা অনুসরণ করতে উত্সাহ দেয়। ব্যক্তিগত তথ্য স্বয়ংক্রিয় প্রক্রিয়াকরণ সম্পর্কিত ব্যক্তি নিরাপত্তা কনভেনশনটি ইউরোপ কাউন্সিল কর্তৃক ২৮শে জানুয়ারি ১৯৮১ সালে স্বাক্ষরিত হয়। প্রযুক্তিগত বিকাশের ফলে সৃষ্ট নতুন আইনি সমস্যাগুলি ফুটে তুলতে এই সম্মেলনটি বর্তমানে হালনাগাদের প্রক্রিয়ায় রয়েছে। সাইবার ক্রাইম সম্পর্কিত কনভেনশনটি তথ্যের অখণ্ডতা এবং একইভাবে সাইবারস্পেসে গোপনীয়তা রক্ষা করে। মানবাধিকার বিষয়ক ইউরোপীয় কনভেনশনের 8 অনুচ্ছেদ দ্বারা তথ্য সুরক্ষাসহ গোপনীয়তাও সুরক্ষিত। দিনটি ইউরোপীয় কাউন্সিল কর্তৃক তথ্য সুরক্ষা দিবস হিসাবে প্রথম ২০০৭ সালে পালন করা হয়। এর দুই বছর পরে, ২০০৯-সালে মার্কিন যুক্তরাষ্ট্রের প্রতিনিধিরা ২৮শে জানুয়ারি জাতীয় তথ্য গোপনীয়তা দিবস ঘোষণা করে ৪০২-০ ভোটে হাউস রেজুলেশন এইচআর পাস করেছে। সিনেট রেজোলিউশন পাস করে ২৮ জানুয়ারিকে জাতীয় তথ্য গোপনীয়তা দিবস হিসাবে স্বীকৃতি দিয়েছে। মার্কিন যুক্তরাষ্ট্রের সেনেট ২০১০ এবং ২০১১ সালে তথ্য গোপনীয়তা দিবসকেও স্বীকৃতি দিয়েছে। ২৮শে জানুয়ারী, ২০১৬ তথ্য গোপনীয়তা এবং সুরক্ষা দিবসের অংশ নেওয়া কয়েকটি সংস্থার মধ্যে রয়েছে; অ্যান্টি-ফিশিং ওয়ার্কিং গ্রুপ, কার্নেগি মেলন বিশ্ববিদ্যালয়, সাইবার ডেটা-রিস্ক ম্যানেজারস, ইডিউসিএইউএস, জর্জিটাউন বিশ্ববিদ্যালয়, ফেডারেল ট্রেড কমিশন (এফটিসি), ফেডারেল যোগাযোগ কমিশন (এফসিসি), ফেডারেল ব্যুরো অফ ইনভেস্টিগেশন (এফবিআই), পরিচয় চুরি কাউন্সিল, কানাডার গোপনীয়তা কমিশনার, নিউ ইয়র্ক স্টেট অ্যাটর্নি জেনারেল অফিস, যুক্তরাজ্যের তথ্য কমিশনার, এবং ভারতের তথ্য সুরক্ষা কাউন্সিল । তথ্য গোপনীয়তা "יום הגנת הפרטיות הבינלאומי-gov.il"। The Israel Privacy Protection Authority। সংগ্রহের তারিখ জানুয়ারি ২৮, ২০১৯।  H.Res.31 Expressing support for the designation of January 28, 2009 as "National Data Privacy Day"[স্থায়ীভাবে অকার্যকর সংযোগ] অনলাইনে নিরাপদ থাকুন - জাতীয় সাইবার সুরক্ষা জোট তথ্য সুরক্ষা কনভেনশন 108
ধাতব বন্ধন

ধাতু সমূহ যে ধরনের বন্ধনের মাধ্যমে পরস্পরের সাথে যুক্ত থাকে তা ই ধাতব বন্ধন। এই সঞ্চারণশীল ইলেকট্রন এবং ধনাত্মক চার্জ যুক্ত ধাতব আয়নের মধ্যে হয়ে থাকে। এই বিশেষ ধরনের বন্ধনের কারণেই ধাতু তাপ এবং বিদ্যুৎ পরিবহন করে। এই বন্ধন সঞ্চারণশীল ইলেকট্রন এবং ধনাত্মক চার্জ যুক্ত ধাতব আয়নের মধ্যে হয়ে থাকে। ধাতব বন্ধন ধাতুর অনেকগুলো ভৌত ধর্ম যেমন: যান্ত্রিক শক্তি, নমনীয়তা, তাপ, বৈদ্যুতিক রোধ এবং পরিবাহিতা, অস্বচ্ছতা এবং দীপ্তির জন্য দায়ী। প্রতিটি ধাতব পরমাণুর ইলেকট্রন বিন্যাসে সর্বশেষ শক্তিস্তরে ১টি, ২টি কিংবা ৩টি ইলেকট্রন থাকে এবং এদের আকার একই পর্যায়ের অধাতব পরমাণুর চেয়ে বড় হওয়ায় ধাতব পরমাণুর সর্ব শেষ শক্তিস্তরের ইলেকট্রনের প্রতি নিউক্লিয়াসের আকর্ষণ কম হয়। ফলে ধাতুতে পরমাণু সমূহ তার শেষ শক্তিস্তরের ইলেকট্রন গুলো ত্যাগ করে ধনাত্মক আয়নে পরিণত হয়। এই আয়নকে পারমাণবিক শাঁস (অ্যাটমিক কোর) বলা হয়। ধাতব স্ফটিকে পারমাণবিক শাঁস গুলো সুনির্দিষ্ট ত্রিমাত্রিকভাবে সজ্জিত থাকে। আর ধাতব পরমাণু কর্তৃক ত্যাগকৃত ইলেকট্রনগুলো উক্ত পারমাণবিক শাঁসের মধ্যবর্তী সথানে মুক্তভাবে ঘোরাফেরা করে। এদের সঞ্চারণশীল ইলেকট্রন বলে। এই ইলেকট্রনগুলো কোন নির্দিষ্ট পরমাণুর অধীনে না থেকে পুরো ধাতব আয়নের ইলেকট্রন হয়ে যায়। ধাতব স্ফটিকে দুটি ধাতব আয়নের মধ্যবর্তী স্থানে যখন একটি সঞ্চারণশীল ইলেকট্রন অবস্থান করে তখন ঐ ইলেকট্রনের প্রতি উভয় ধাতব আয়নই স্থির বৈদ্যুতিক আকর্ষণে আকর্ষিত হয়। ফলে ধাতব আয়নগুলো পরস্পর থেকে বিচ্ছিন্ন হতে পারে না। এভাবেই ধাতব বন্ধন গঠিত হয়। সকল ধাতুই বিদ্যুৎ সুপরিবাহী। ধাতুর স্ফটিকে ধাতব বন্ধনের মুক্তভাবে বিচরণশীল ইলেকট্রন গুলোর মাধ্যমে বিদ্যুৎ পরিবাহিত হয়। একটি ধাতব খন্ডের দুই প্রান্তের সাথে ব্যাটারির ধনাত্মক(+) ও ঋণাত্মক(–) প্রান্ত সংযুক্ত করলে ইলেকট্রনগুলো ঋণাত্মক প্রান্ত থেকে ধনাত্মক প্রান্তে যাওয়ার মাধ্যমে বিদ্যুৎ পরিবহন করে। এবং ধনাত্মক প্রান্ত থেকে ঋণাত্মক প্রান্তের দিকে বিদ্যুৎ প্রবাহিত হয়। এক খন্ড ধাতুকে উত্তপ্ত করলে ধাতব বন্ধনের সঞ্চারণশীল ইলেকট্রনগুলো শক্তি গ্রহণ করে এবং তাদের গতিবেগ বেড়ে যায়। ফলে ইলেকট্রনগুলো অধিক তাপমাত্রার প্রান্ত থেকে কম তাপমাত্রার প্রান্তের দিকে স্থানান্তরিত হয়। এর ফলে ধাতুতে এক প্রান্ত থেকে অন্য প্রান্তে তাপের পরিবহন ঘটে। রাসায়নিক বন্ধন সমযোজী বন্ধন আয়নিক বন্ধন আন্ত-আণবিক বন্ধন রসায়ন ৯ম-১০ম শ্রেণি। জাতীয় শিক্ষাক্রম ও পাঠ্যপুস্তক বোর্ড। ২০২২। পৃষ্ঠা 104-105।  Metal structures. chemguide.co.uk Chemical Bonds. chemguide.co.uk PHYSICS 133 Lecture Notes Spring, 2004 Marion Campus. physics.ohio-state.edu
মাহবুব হোসেন

মাহবুব হোসেন একজন বাংলাদেশি সরকারি কর্মকর্তা যিনি সর্বশেষ মন্ত্রিপরিষদ সচিব হিসেবে দায়িত্ব পালন করেছেন। এর আগে তিনি জ্বালানি ও খনিজ সম্পদ বিভাগের সিনিয়র সচিব এবং মাধ্যমিক ও উচ্চ শিক্ষা বিভাগের সচিব হিসেবে কর্মরত ছিলেন। তিনি বাংলাদেশের ২৪তম মন্ত্রিপরিষদ সচিব। মাহবুব হোসেন ১৪ অক্টোবর ১৯৬৪ সালে বরিশাল জেলার মুলাদি উপজেলায় জন্মগ্রহণ করেন। তার পিতা মোঃ আব্দুল হাকিম খান ও মাতার নাম বেগম মেহেরুন্নেসা। স্ত্রীর নাম দীনা হক। তিনি দুই পুত্র সন্তানের জনক। তিনি ঢাকা বিশ্ববিদ্যালয় থেকে সমাজবিজ্ঞানে স্নাতক এবং স্নাতকোত্তর ডিগ্রি লাভ করেন। তিনি উত্তর লন্ডন বিশ্ববিদ্যালয় হতে ২০০১ সালে এমবিএ ও মেলবোর্ন বিশ্ববিদ্যালয়  হতে ২০০৭ সালে জেন্ডার  স্ট্যাডিজে এমএ ডিগ্রি অর্জন করেন। মাহবুব হোসেন ১৯৮৯ সালে বাংলাদেশ সিভিল সার্ভিস (প্রশাসন) ক্যাডারের ১৯৮৬ ব্যাচে যোগদান করে প্রশাসনের বিভিন্ন পদে দায়িত্ব পালন করেছেন। তিনি তিন মন্ত্রণালয়ের সচিবের একান্ত সচিব, প্রতিমন্ত্রীর একান্ত সচিব, উপসচিব, যুগ্মসচিব হিসেবে দায়িত্ব পালন করেন। তিনি সিনিয়র সচিব হিসেবে জ্বালানী ও খনিজ সম্পদ বিভাগ, সচিব হিসেবে মাধ্যমিক ও উচ্চ শিক্ষা বিভাগ এর দায়িত্বে ছিলেন। এর আগে তিনি স্থানীয় সরকার বিভাগ এর অতিরিক্ত সচিব হিসেবে কর্মরত ছিলেন। ৩ জানুয়ারি ২০২৩ সালে তিনি বাংলাদেশের ২৪তম মন্ত্রিপরিষদ সচিব হিসেবে নিয়োগ লাভ করেন। "নতুন মন্ত্রিপরিষদ সচিব শেখ আব্দুর রশিদ"। দৈনিক ইনকিলাব। ৮ অক্টোবর ২০২৪।  প্রতিবেদক, নিজস্ব। "কবির বিন আনোয়ার অবসরে, নতুন মন্ত্রিপরিষদ সচিব মাহবুব হোসেন"। bdnews24। ২০২৩-০১-০৩ তারিখে মূল থেকে আর্কাইভ করা। সংগ্রহের তারিখ ২০২৩-০১-০৩।  "মোঃ মাহবুব হোসেন, সচিব, মাধ্যমিক ও উচ্চ শিক্ষা বিভাগ"। বাংলাদেশ জাতীয় তথ্য বাতায়ন। ২৭ জানুয়ারি ২০২০। ২৮ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০২০।  "নতুন শিক্ষা সচিব মাহবুব হোসেন"। Bangladesh Journal Online। সংগ্রহের তারিখ ২০২০-০১-২৮।  "শিক্ষা সচিব হলেন মো. মাহবুব হোসেন"। Odhikar। সংগ্রহের তারিখ ২০২০-০১-২৮।  arthosuchak (২০১৯-১২-৩০)। "চার মন্ত্রণালয়-বিভাগে নতুন সচিব"। www.arthosuchak.com (bengali ভাষায়)। সংগ্রহের তারিখ ২০২০-০১-২৮। উদ্ধৃতি শৈলী রক্ষণাবেক্ষণ: অচেনা ভাষা (link) রিপোর্ট, স্টার অনলাইন (২০২৩-০১-০৩)। "মন্ত্রিপরিষদ সচিব হলেন মাহবুব হোসেন"। The Daily Star Bangla (ইংরেজি ভাষায়)। সংগ্রহের তারিখ ২০২৩-০১-০৩।
ব্রুনাইয়ের জেলা

জেলা (মালয়: daerah) হল ব্রুনাইয়ের প্রধান প্রশাসনিক বিভাগ। দেশটি ব্রুনাই-মুয়ারা, বেলাইত জেলা, তুতং জেলা এবং টেম্বুরাং জেলার সমন্বয়ে চারটি জেলায় বিভক্ত। প্রতিটি জেলার নেতৃত্বে আছেন একজন করে জেলা অফিসার। প্রতিটি জেলা একটি জেলা অফিস দ্বারা পরিচালিত হয় (মালয়: Jabatan Daerah), যেখানে জেলা অফিসগুলি হল স্বরাষ্ট্র মন্ত্রকের অধীনস্থ সরকারী বিভাগ। প্রতিটি বিভাগের প্রধান হলেন একজন জেলা অফিসার (মালয়: Pegawai Daerah) এবং তিনি সরকার কর্তৃক নিযুক্ত হন। একটি জেলা আরও মুকিমে বিভক্ত ('উপশহর' এর সমতুল্য), এবং প্রতিটি মুকিম বিভিন্ন গ্রাম/ছোট শহর নিয়ে গঠিত ( মালয়: kampung)। প্রতিটি জেলা অফিস তার জেলার মধ্যে থাকা মুকিম এবং গ্রাম/শহর পরিচালনা করে। "Brunei Darussalam" (পিডিএফ)। www.information.gov.bn। পৃষ্ঠা 44। সংগ্রহের তারিখ ২০১৭-১২-১২।  "Department of Economic Planning and Development - Population"। www.depd.gov.bn (ইংরেজি ভাষায়)। ২০১৭-০৩-২০ তারিখে মূল থেকে আর্কাইভ করা। সংগ্রহের তারিখ ২০১৭-১২-১২।